Diari Oficial de la Generalitat Valenciana


Sumari del DOGV 5580, del 20-08-2007 (2007/10844)

Informació pública corresponent a l'autorització administrativa, el reconeixement d'utilitat pública i l'aprovació de l'execució del projecte d'instal·lacions: xarxa a Algorfa, que discorre pel terme municipal d'Algorfa, així com el seu estudi d'impacte ambiental presentat per Gas Natural Distribución SDG, SA. Expedient CBREDE/2007/29/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10450


Data del document
:   01-06-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública corresponent a l'autorització administrativa, el reconeixement d'utilitat pública i l'aprovació de l'execució del projecte d'instal·lacions: xarxa a Algorfa, que discorre pel terme municipal d'Algorfa, així com el seu estudi d'impacte ambiental presentat per Gas Natural Distribución SDG, SA. Expedient CBREDE/2007/29/03. [2007/10029]
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i a allò que s'ha preceptuat en el Decret 162/1990, de 15 d'octubre, sobre Impacte Ambiental, modificat pel Decret 32/2006, de 10 de març, se sotmet a informació pública el següent projecte d'autorització administrativa.
Peticionari: Gas Natural Distribución SDG, SA. A-63485890, amb seu social al c/ Joan d'Àustria, núm. 39 € 47, 08425 Barcelona.
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions xarxa a Algorfa, que discorre pel terme municipal d'Algorfa, a la província d'Alacant.
Descripció de les instal·lacions: el gasoducte en APA-16 bar DN-6" té una longitud aproximada de 435 m i serà d'acer tipus 5L Gr. B. El traçat discorre en la seua totalitat pel terme municipal d'Algorfa, i té l'origen en el gasoducte APA Redován-Los Montesinos-Torrevieja. El punt de destí se situa en l'illa que connecta l'avinguda de María del Mar Rodríguez amb el c/ San Vicente Ferrer, ja en el nucli urbà d'Algorfa, on està previst que s'ubique el futur armari regulador APA/MPA.
Àrea d'autorització: l'autorització afecta el terme municipal d'Algorfa.
Pressupost: noranta-huit mil nou-cents setanta-sis euros (98.976 €).
El projecte inclou plans parcel·laris i la relació concreta i individualitzada dels béns i dels drets afectats.
Afectació a finques particulars derivada de la construcció del projecte i les seues instal·lacions auxiliars:
1. Expropiació forçosa dels terrenys sobre els quals s'han de construir les instal·lacions fixes en superfície.
2. Per a les canalitzacions (segons ET-0201-E Part 16 Rev. 0/2006.05):
a) Imposició de servitud permanent de pas de gas al llarg del traçat de la conducció, amb una amplària de tres (3) metres, un i mig (1,5) a cada costat de l'eix, per on discorrerà soterrada la canonada i cable de comunicació i telecomandament que es requerisquen per a la conducció del gas. Esta servitud que s'establix estarà subjecta a les limitacions al domini següents:
1. Prohibició d'efectuar treballs de llaurada, cavar o semblants a una profunditat superior a cinquanta (50) centímetres, així com de plantar arbres o arbustos de tija alta.
2. Prohibició de realitzar qualsevol tipus d'obres, construcció, edificació, moviment de terres o efectuar cap acte que rebaixe la cota del terreny o puga danyar o pertorbar el bon funcionament de les instal·lacions.
3. Lliure accés del personal i dels equips necessaris per a la vigilància i per a mantindre, reparar o renovar les instal·lacions amb pagament, si és el cas, dels danys que s'ocasionen.
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a això.
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran els treballs o operacions necessàries per a l'estesa i la instal·lació de la canalització i dels elements annexos.El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41 d'Alacant (CP 03739), i presentar, en dos exemplars, en este centre les al·legacions que consideren oportunes en el termini de trenta dies a partir de l'endemà de la inserció d'este anunci.
Alacant, 1 de juny de 2007.- El cap del Servici Territorial d'Energia: Miguel García Mengual.